# **Mødenoter til PFAS-netværk d. 03.12.2021 vedr. Spildevand og oprensning**

## **Agenda:**

## Nyt fra KL

## Esbjerg sagen v/Jakob Top Jørgensen og Sonja Gubi Knudsen

## Drøftelser af hvad der sker ude i kommunerne samt status på hvem der har meldt påbud og ikke-påbud.

## **Nyt fra KL**

**Nye vejledende grænseværdier fra i sommers:** De er omsat til en bekendtgørelse, som træder i kraft 1. januar

***Betydning:*** Det er en sundhedsmæssig grænseværdi som er blevet sat. Det gør, at der ikke er mulighed for dispensation for overskridelser.

Der er dog fortsat kun 7 tilfælde af overskridelser i grundvand, og drikkevandet har maksimalt haft én måling på 8 ng/l (Grænseværdi i drikkevand er på 2 ng/l)

* Fanø har en overskridelse af grænseværdien, men vurderer at det kan renses op før 1. januar

***Kontakt hvis der er overskridelser af de nye grænseværdier:*** Styrelsen for Patientsikkerhed, hvis I oplever forhøjede niveauer af PFAS i målinger. HUSK: Der kan altid stilles krav til undersøgelser for PFOS/PFAS ved udspredning af spildevandsslam.

**MST foretager 259 boringsindtag:** MST foretager prøver for 20 PFAS’er, heri i vandløb (overfladevand) i nærheden af brandøvelsespladser.

* KL opfordrede MST til at få offentliggjort resultater fra disse hurtigt muligt, og en større klarhed om hvorhenne disse prøver foretages. Derudover en opfordring om, at kontakt skal etableres direkte til den pågældende kommune fra MST, for at undgå dobbeltarbejde. Dette tog de til sig.
* EU-forbud mod PFAS: MST arbejder på dette forbud i samarbejde med Norge, Sverige, Tyskland og Holland.

**PFOS-forum:** En sammenslutning af flere organisationer som kan give information på tværs, herunder Miljøstyrelsen, Naturstyrelsen, Fødevarestyrelsen, Forsvarets ejendomsstyrelse, Beredskabstyrelsen, KL og flere.

* Vinterbade klubber har efterspurgt sundhed i badevand. Dette er sat til 0,04 mikrogram pr. liter (dvs. 20 gange drikkevandskriteriet.)
* Regionerne har også haft problemer med at få data fra Forsvaret: Forsvaret og Miljøstyrelsen har taget dette til sig, og der vil komme flere møder internt.

HUSK: I kan løbende orientere jer på MST-hjemmeside om PFOS, hvor relevant information vil blive lagt op løbende.

**Møde med Miljøstyrelsen om spildevand**

* Man skal ikke deklarere stoffer på under 1% på datablade – hvilket Miljøstyrelsen nu vil undersøge.
* Udarbejdelse på grænseværdi i spildevand på tilslutningstilladelser. Der vil komme en vejledende grænseværdi efter nytår, hvorefter den skal ind i bekendtgørelsen.

**PFAS-eksponering gennem hud:** Der er fortsat meget lille eksponeringsmulighed for at optage PFAS gennem huden, men ca. 300 brandmænd får taget blodprøver for at vurdere dette nærmere.

**Grænseværdi for PFAS i miljøkvalitetskrav:** Mangler generelt, da det kun er for PFOS. Dette efterspørges i høj grad af kommunerne (navnlig Aalborg)

**Sundhedsrisiko – køer, får, fisk mv.**

* Frist d. 15. november for indmelding til Miljøstyrelsen: Kommunerne kunne indmelde om de vurderede, om der var en risiko for eksponering for f.eks. græssende kreaturer i nærheden af brandskoler. Dette er gjort i håb om at opklare ’nye’ Korsør-sager hurtigst muligt.
* Ca. 64 kommuner har foretaget indmeldinger og har dækket 110 ud af 180. Dette efterlader 34 kommuner – klar opfordring til at der vil blive foretaget indmelding der også.
* Miljøstyrelsen skal orientere minister og Miljø- og Fødevareudvalget vedr. risiko og fremdrift i kommunerne. Derefter vil Miljøstyrelsen selv etablere kontakt til kommunerne, vedr. næste skridt.
* Kommunerne opfordres til at kontakte Miljøstyrelsen, som skal agere koordinator på disse PFAS-sager.

**Spildevandsprøver på renseanlæg**

* KL beder kommunerne om at tage prøver fra forsyningsanlæg. Del gerne prøverne på KTC-netværkets hjemmeside, og send resultaterne ind til KL (LOMC@kl.dk).
* DANVA samler ind til forsyningerne.
* En klar opfordring for prøver foretaget – både dér hvor der ikke er overskridelser og særligt der hvor der er.

**Tag prøver fra jeres deponier**

* Lossepladser og lign. bør få foretaget målinger.
* Ikke udelukkende afløb/renseanlæg/udledning, men også gerne fra interne celler, for at se på læk i området.
* Der vil blive sendt et brev ud fra Miljøstyrelsen til jer.
* Hvis Miljøstyrelsen er myndighed på deponierne – så bør de selv prøvetage.

**Kildeopsporing**:

* KL er i dialog med Miljøstyrelsen vedr. kildeopsporing – men kommunerne er muligvis bedre til at fange løsningerne da I er bedre kendt med hver jeres topografi og mulige kilder.
* God information vedr. kildeopsporing kan findes her: [Teknik & Administration :: Regionernes Videncenter for Miljø og Ressourcer (miljoeogressourcer.dk)](https://www.miljoeogressourcer.dk/udgivelser.php?lixtype=Teknik+og+Admin)

***Kommunernes input til ovenstående:***

* KL noterede på mødet, at det var en udfordring for kommunerne at få deponier og forsyning til at foretage prøver, eftersom det blot er vejledende at få foretaget disse prøver, hvorfor der er større økonomiske udgifter forbundet med prøvetagningerne. Dette virker gældende både for slam og deponi. Der afventes direkte krav fra Miljøstyrelsen, om at få det som krav i bekendtgørelsen, så der kan fås tillæg.
* KL noterede på mødet, at en mulig løsning vedr. kildeopsporing kunne være et midlertidigt vejledende krav til PFAS (sum), fremfor et helt færdig miljøkvalitetskrav for udledning til recipienter.

**Særlig indgang til Miljøstyrelsen ift. kontakt**

Jane Hansen, kontorchef for Vandmiljø og Friluftsliv

+ 45 20 16 19 el. +45 20 16 19 84

Jahan@mst.dk

## **Esbjerg sagen v/Jakob Top Jørgensen og Sonja Gubi Knudsen**

Jakob Top Jørgensen og Sonja Gubi Knudsen laver en overfladisk gennemgang af sagen.

* PFAS er ses særligt i overfladevand, og ikke i jord eller græs. Dette er særligt grundet PFAS kemiske sammensætning, men muligvis også grundet detektionsgrænsen, som stiger for jord og græs.
* I Esbjerg ser man PFAS-forbindelser opstrøms også, og ikke kun nedstrøms. Man skal derfor have en idé, om kilderne og topografien i området, da PFAS’en kan blive transporteret langt i et opland.
* Enge og natur bliver afgræsset af kvæg i området. Der er ikke foretaget prøver af mælk fra Fødevarestyrelsen, og prøver viser, at vildtkød ikke at være problematisk. Der er egen betaling, og der er udtaget prøver af oksekød som pt. overholder kvalitetskravet.

***Østers og Fiskeri***

* Eftersom der er udløb fra brandskolen ud mod Limfjorden, er der også igangsættelse af prøver fra området, for at måle PFAS-niveauer.
* Vadehavskommunerne og arbejdsgruppen har en sammenslutning, og de deler resultater når de kommer. Dette er stadig i støbeskeen.

***Deponi***

* Der er etableret et resinanlæg og kulfilter ultimo 2021: Efter 2 resin-søjle er summen af PFAS-stofferne ikke længere detekterbart, og for PFOS (4 stk) er både i 1. og 2. resin-søjle under detektionsgrænsen.
* Etablering og drift af resinanlæg er dyre. Anlægget koster ca. 1 mio euro (fra Watertech artikel). Det er derfor et afvejningsspørgsmål om det er et deponi uden perkolat, eller om det er en stor losseplads med meget nedbør med stor risiko for nedsivning. Dette kan påvirke selve prisen af anlægget.

***Afgørelse om ikke påbud***

* Drift siden 1960’erne, og mængden er udledt lovligt før 2006. Derfor er der en afgørelse om ikke-påbud, som er i høring hos Region Syddanmark og påbudsadressater.
* Der er ønske fra kommunerne om, at afgørelsen om ikke-påbud deles med netværket, når afgørelsen foreligger.
* Lavet i henhold til jordforureningsloven.

***Spildevandsslam***

* Forventer at meddele påbud om at slam skal bortskaffes til godkendt modtager. Kræver strengere regler, men dette sker forhåbentlig på sigt.
* Slam er hidtil bortskaffet på slammineraliseringsanlæg, og er ikke kommet på landbrugsjord.

***Prøverne***

* Som udgangspunkt er det laboratoriet eller rådgiver som har udtaget prøver PFAS. Prøverne skal også krediteres af en godkendt person, og når man arbejder i koncentrationer som nanogram, er det foretaget af krediterede laboratorier, da mængderne er meget små.
* Det opfordres derfor til, at man IKKE foretager egne prøver, men får en krediteret person til dette.
* Prøver ift. kildeopspring er foretaget af en konsulent, og der er i Esbjerg kommune ca. brugt 180 tusind, og første prøve var 500 tusind. Pris inkluderer dog også rådgivning, samt fortolkning af resultaterne.
* Dette er lign. prisklasse som blev set fra Slagelse kommune ift. Korsør-sagen.

***Frivillighed af oprensning***

* Brandskolen har foretaget prøver frivilligt.
* Ikke alt kan ledes til kommunalt rensningsanlæg, men nu kan kravet om 100 ng/l overholdes, i kraft af oprettelsen af resinanlæg og kulfiltre.

## **Drøftelser af hvad der rør sig i kommunerne på spildevand samt status på melding om påbud og ’ikke-påbud’.**

**Overblik:** Det er primært Forsvarets arealer, som der er givet påbud til.

 ***Haderslev***: Flyvestation Skrydstrup oplever høje koncentrationer i grundvandet, og forventer derfor at meddele påbud til Forsvaret. Påbudsmuligheder undersøges, men tager resultaterne fra Esbjerg med.

Erstatningsstof for PFOS er fundet i meget høj grad, som først er blevet introduceret senest 2015. Der har været mangel på information fra Forsvaret, og primær information er kommet gennem Radio 4, da de har fået aktindsigt. Der er møde d. 8 december mellem dem.

***Aalborg***: Alle undersøgelserne foretaget er på brandøvelsespladser. Forsvaret har fået et varsel om undersøgelsespåbud om afgrænsende forurening. Dette er på en sigtøvelsesplads, efter år 2000. Der er blevet fundet en 62FTS (erstatningsstoffet for PFOS). Derudover endnu en sag fra en brandøvelsesplads fra 2005, hvor der er drikkevandsinteresser i området. Undersøgelsesrapporter fra Forsvaret har haltet, men dialogen er blevet bedre.

***Aarhus***: I Aarhus er der påbudt til deres brandskole om at rense vand, som udledes fra øvelsespladser. De har etableret et foreløbing Aquarden renseanlæg m. kulfilter og resinfilter.

***Fredensborg***: Der er 2 lokaliteter i omtale. Den ene, er der vurderet ikke-påbud på, mens den anden fortsat venter på en vurdering. Den ene lokalitet er Forsvarets, og aktivitet er toppet i 1989, der kan derfor ikke gives påbud til den. Den anden er til kommunens brandvæsen.

***Helsingør***: Også i gang med at vurdere påbud til deponi og brandskole vedr. oprensning af spildevand til kloak.

**Der er en klar opfordring til, at alle deler deres erfaringer og afgørelser om påbud løbende på netværkets KTC-siden!**

## **Næste møde og mulige temaer**

* Rensningsløsninger og bortskaffelsesmuligheder for forurenet vand, slam mv.

Kommer I i tanke om andre gode emner, som vi kan tage op på netværksmøderne kan I skrive en mail til LOMC@kl.dk .